《新雁过妆楼 西湖见倚楼者》
清代·吴绮

水蘸鹅黄。苏堤畔、垂杨尽染波光。画帘青粉，刚靠宋玉东墙。

小阁亭亭人独立，碧阑红袖倚斜阳。无言处，低眸掠鬓，似有思量。

知他因何独自，向杏花影里，尽意凄凉。不疑客在，兰叶艇上端详。

晴湖巧开一镜，便照出、青蛾双黛长。寻春去，怕绿荫成幄、难比伊行。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。